ΓΡΑΠΤΗ ΕΡΩΤΗΣΗ E-1407/01

υποβολή: Lord Inglewood (PPE-DE) προς την Επιτροπή

(11 Μαΐου 2001)

Θέμα: Επιδράσεις του αφθώδους πυρετού στη χρήση των κοινοτικών χρηματοδοτήσεων

Θα επιτρέψει η Ευρωπαϊκή Επιτροπή κοινοτικές πιστώσεις που διατίθενται για την διαφοροποίηση των γεωργικών δραστηριοτήτων να χρησιμοποιηθούν για την αποκατάσταση επιχειρήσεων που έχουν πληγεί σημαντικά από τις συνέπειες του αφθώδους πυρετού;

Απάντηση του κ. Fischler εξ ονόματος της Επιτροπής

(19 Ιουλίου 2001)

Οι διαθέσιμοι πόροι για τη διαφοροποίηση, κατά την έννοια του κανονισμού (ΕΚ) αριθ. 1257/1999 του Συμβουλίου, της 17ης Μαΐου 1999, για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ) και για την τροποποίηση και κατάργηση ορισμένων κανονισμών(1), κατανέμονται σε δύο τύπους μέτρων:

- οι επενδύσεις στις γεωργικές επιχειρήσεις (άρθρο 4) και,

- τα μέτρα διαφοροποίησης των δραστηριοτήτων που αφορούν αγροτικές δραστηριότητες και που αποσκοπούν στη δημιουργία πολλαπλών δραστηριοτήτων ή εναλλακτικών δυνατοτήτων εισοδήματος (άρθρο 33).

Εναπόκειται στα κράτη μέλη να προβλέψουν χρηματοδοτικούς πόρουςπέρ των εν λόγω δύο τύπων μέτρων στην προετοιμασία των προγραμμάτων αγροτικής ανάπτυξης τους, και ενδεχομένως στο πρόγραμμά τους που αφορά τα διαρθρωτικά ταμεία όσον αφορά τον στόχο αριθ. 1 και το στόχο αριθ. 2. Επιπλέον, σύμφωνα με τις απαιτήσεις του κανονισμού (ΕΚ) αριθ. 1257/1999, τα στοιχεία των ενισχύσεων και οι τύποι ενισχύσεων είναι χαρακτηριστικοί για κάθε πρόγραμμα, δεδομένου ότι αυτά βασίζονται σε περιστάσεις και εθνικές ή περιφερειακές προτεραιότητες που πρέπει να ληφθούνπόψη. Τα κράτη μέλη διαθέτουν ένα ορισμένο περιθώριο ελιγμών για να τροποποιήσουν τα προγράμματα αυτά λαμβανομένηςπόψη της πρόσφατης εξέλιξης και των μακροπρόθεσμων στρατηγικών αναγκών, ακόμη και αν, για ορισμένες τροποποιήσεις, τα κράτη μέλη οφείλουν βάσει του κανονισμού ναποβάλουν προτάσεις που πρέπει να τύχουν της έγκρισης της Επιτροπής.

Ωστόσο, το εν λόγω περιθώριο πρέπει να τοποθετείται εντός των ορίων που καθορίζονται από τον κανονισμό (ΕΚ) αριθ. 1257/1999. Θα ήταν κατά συνέπεια δυνατό, βάσει των μέτρων αυτών, να προαχθεί η αποκατάσταση ορισμένων επιχειρήσεων στο πλαίσιο μιας διαφοροποίησης, ή άλλων επενδύσεων, είτε για να μειωθούν τα έξοδα παραγωγής είτε για να αναδιαταχθεί η παραγωγή. Δεν είναι όμως δυνατό, παραδείγματος χάρη να χρησιμοποιηθεί η ενίσχυση αυτή για να ανασυσταθούν τα ζωικά κεφάλαια εκμεταλλεύσεων, των οποίων τα ζώα έπρεπε να καταστραφούν.

Ο προαναφερθείς κανονισμός προβλέπει άλλα διαρθρωτικά μέτρα που θα μπορούσαν να οδηγήσουν σε μία ενίσχυση στις επιχειρήσεις που έχουν αντιμετωπίσει δυσχέρειες λόγω του αφθώδους πυρετού. Τα μέτρα αυτά μπορούν να συνεπάγονται μία ενίσχυση για την επεξεργασία και την εμπορία γεωργικών προϊόντων, την κατάρτιση, τη γεωργικήποδομή, τις βασικέςπηρεσίεςπέρ της αγροτικής οικονομίας και του αγροτικού

πληθυσμού, την ανανέωση και την ανάπτυξη των χωριών ή για τουριστικές ή βιοτεχνικές δραστηριότητες. Εναπόκειται στα κράτη μέλη να αποφασίσουν κατά τον καλύτερο δυνατό τρόπο τη χρησιμοποίηση των ενισχύσεων αυτών (και επίσης το ύψος της χρηματοδοτικής ενίσχυσης), είτε στο πλαίσιο της επίλυσης της κρίσης είτε με προοπτική μία μακροπρόθεσμη αποκατάσταση. Η Επιτροπή γνωρίζει ότι έχουν ήδη ληφθεί ή προβλεφθεί αποφάσεις από τις επιτροπές παρακολούθησης των προγραμμάτων των διαρθρωτικών ταμείων που εφαρμόζονται στο παρόν στάδιο για την επιτάχυνση των προγραμμάτων που συνδέονται με τον τουρισμό, των προγραμμάτων προώθησης ή εμπορίας, των σχεδίων ενίσχυσης στις επιχειρήσεις και άλλων προγραμμάτων με σκοπό την ενίσχυση των περιφερειών που έχουν περισσότερο πληγεί προκειμένου να ξεπεράσουν τις δυσκολίες που αντιμετωπίζουν.

(1) ΕΕ L 160 της 26.6.1999.